Komisijos komunikatas Tarybai ir Europos Parlamentui - Krovinių vežimo geležinkeliais paslaugų kokybė /* KOM/2008/0536 galutinis */





[pic] | EUROPOS BENDRIJŲ KOMISIJA | Briuselis, 8.9.2008 KOM(2008) 536 galutinis KOMISIJOS KOMUNIKATAS TARYBAI IR EUROPOS PARLAMENTUI Krovinių vežimo geležinkeliais paslaugų kokybė KOMISIJOS KOMUNIKATAS TARYBAI IR EUROPOS PARLAMENTUI Krovinių vežimo geležinkeliais paslaugų kokybė 1. 2004 M. KOMISIJOS PASIūLYMAS DėL REGLAMENTO 2004 m. kovo mėn. Komisija priėmė Europos Parlamento ir Tarybos pasiūlymą dėl reglamento dėl kompensacijų, kai nesilaikoma sutartyse numatytų krovinių vežimo geležinkeliais paslaugoms taikomų kokybės reikalavimų (COM(2004)144 galutinis, 2004 m. kovo 3 d.). Šis pasiūlymas pateiktas, nes krovinių vežėjų teikiamų paslaugų kokybė prasta ir būtina ją pagerinti per protingą laiką, tam kad Europos Sąjungos logistikos sistemoje geležinkelių transportui tenkanti dalis išliktų pakankamai didelė. Be to, Komisijos manymu, konkurencija stiprėja per lėtai, kad krovinių vežimo geležinkeliais kokybė pagerėtų pakankamai. Todėl Komisija nurodė, kad būtų naudinga pasiūlyti priemones, kuriomis į geležinkelio įmonių ir klientų sutartis būtų privalomai įtraukiamos nuostatos dėl kompensacijų. Komisijos manymu, tokios priemonės būtų pritaikytos prie dabartinės situacijos, kai rinka realiai nėra labai atvira ir joje vis dar dominuoja rinkos senbuviai; jos skatintų geležinkelio įmones didinti veiklos efektyvumą. Reglamento projekte Komisija nurodė tris kokybės kriterijus, kuriuos turėtų atitikti krovinių vežėjai: pristatymo terminų laikymasis, kliento informavimas kilus nesklandumams dėl pristatymo ir lankstesnis požiūris į vežimo paslaugos užsakymą. Nors teisės aktų leidėjas Komisijos siekius palaiko, tačiau jis nusprendė, kad reglamento projektas nėra tinkamas. Komisija, atsižvelgdama į šią poziciją ir tam, kad jos pasiūlyme nurodytos problemos būtų toliau nuodugniai nagrinėjamos, įsipareigojo 2008 m. paruošti krovinių vežimo geležinkeliais kokybės pokyčių ir šios srities teisinio reglamentavimo tikslingumo ataskaitą. Šiame komunikate pateikiami krovinių vežimo geležinkeliais kokybės ir jos pokyčių pastaraisiais metais, taip pat susitarimų vykdymo veiksmingumo ir sektoriuje įgyvendintų savanoriškų priemonių analizės duomenys. Komunikate taip pat pateikiamos rekomendacijos dėl Bendrijos veiksmų šioje srityje. Komunikatas parengtas remiantis įvairių sektoriaus suinteresuotųjų šalių pateiktais duomenimis (klientų, besinaudojančių krovinių vežimo paslaugomis, geležinkelio įmonių, infrastruktūros valdytojų). Jame taip pat remiamasi sektoriaus asociacijų pateikta informacija. 2. DABARTINIAI KROVINIų VEžIMO KOKYBėS POREIKIAI Pastaraisiais metais pastebėta, kad krovinių vežimo geležinkeliais tendencijos kinta. Iš esmės nuo 2004 m. šios transporto rūšies veiklos efektyvumas nebemažėja. 2006 m. efektyvumas pastebimai pagerėjo ir todėl geležinkelių transporto dalis vežant krovinius įvairiarūšiu transportu Europoje tais metais padidėjo. Vis dėlto, atrodo, kad ši tendencija nėra pakankamai stipri, nes ją iš esmės lemia išoriniai veiksniai, tokie kaip augančios naftos kainos ir grūstys keliuose arba upių laivybai nepalankios oro sąlygos, o ne žymiai padidėjęs geležinkelių transporto patrauklumas. Žinoma, geležinkelių sektorius gali lengviau pasinaudoti tam tikromis galimybėmis. Tokios galimybės tai: augantis kombinuotojo transporto mastas, ilgėjantys atstumai, kuriais Europos Sąjungoje pervežami kroviniai. Tam kad geležinkelių transportas galėtų pasinaudoti tokiomis galimybėmis, jis privalo būti konkurencingesnis, t.y. lankstesnis, greitesnis, patikimesnis ir (arba) pigesnis. [pic] Šaltinis: Eurostatas Kokybę galima suvokti kaip, pirma, siūlomų ir suteiktų paslaugų kokybę, ir antra, kaip sutartinių įsipareigojimų laikymąsi. Žinoma, Komisijos reglamento projektas apėmė abu šiuos kokybės aspektus, kreipiant dėmesį į lankstumą ir į kliento informavimą bei punktualumą. Vis dėlto pramoniniams klientams, besinaudojantiems geležinkelių transportu, gali būti svarbūs kiti paslaugų aspektai : galimybė naudotis paslauga, saugumas ir užtikrintumas. Klientui kiekvienas šių kriterijų (punktualumas, informacijos suteikimas, lankstumas), priklausomai nuo vežamo krovinio pobūdžio ir krovinio vežimo svarbos, daugiau arba mažiau svarbūs. Tam, kad esami arba nauji krovininio geležinkelių transporto klientai būtų patenkinti, teikiamų paslaugų kokybė gali būti nevienoda, priklausomai nuo vežamų krovinių pobūdžio. Todėl kokybės kriterijus suskirstyti pagal svarbą kiekvienam klientui sudėtinga. 3. KROVININIO GELEžINKELIų TRANSPORTO SRITYJE PASIEKTA PAžANGA a) Kokybinė informacija Krovininio geležinkelių transporto vidaus ir tarptautinės rinkos Bendrijos mastu konkurencijai atsivėrė palyginti neseniai. Tarptautinę paslaugų rinką palaipsniui pradėta atverti nuo 2003 m. sausio 15 d., o vidaus paslaugų rinką – nuo 2007 m. sausio 1 d. Keliose valstybėse narėse tai padaryta anksčiau nustatyto termino – jų rinkos atviros jau daugelį metų. ES 12, taip pat kaip ir ES 15, toks atvėrimas konkurencijai vežėjus rinkos senbuvius skatina pertvarkyti veiklą, didinti veiklos efektyvumą. Ankstesnio rinkos atvėrimo konkurencijai atveju dažnai geležinkelio įmonės rinkos senbuvės veiklą pertvarkė daugiau. Krovinių vežimo geležinkeliais rinka yra susiskirsčiusi į kelias mažesnes rinkas, kurių poreikiai gali skirtis. Dažnai tokiomis rinkomis laikomos metalurgijos, chemijos, automobilių, popieriaus, žemės ūkio maisto produktų, žaliavų ir įvairiarūšio transporto rinkos. Daugelis geležinkelio įmonių ėmėsi reformų, skirtų išsiaiškinti tokių mažesnių rinkų poreikius ir prie jų pritaikyti siūlomas paslaugas (stambios įmonės šiuo metu vis dažniau siūlo ne vagonų siuntas, o vežimą konteineriuose arba suformavus visą traukinio sąstatą, suplanuojamą ilgesniam arba trumpesniam laikotarpiui). Įdiegtos naujos bendravimo su klientais priemonės arba metodai, pavyzdžiui, įsteigti prekybos mažesnėse rinkose arba su stambiais klientais skyriai, įdiegtos IT priemonės, ypač skirtos pagerinti ir supaprastinti santykius su klientais. Apskritai jau kelerius metus krovinių vežėjai geležinkeliais nuolat gerina klientų informavimą ir stengiasi greitai reaguoti į kliento poreikius. Tuo pat metu geležinkelio įmonės senbuvės ėmėsi pertvarkyti veiklą. Tačiau čia atskirų valstybių narių pasiektos pažangos lygis stipriai skiriasi, nes šių pokyčių esminis veiksnys – konkurencijos didinimas. Pastarasis skatina racionalizuoti veiklą ir įmonių patiriamas sąnaudas, ieškoti naujų metodų, naujų veiklos būdų, didesnės įmonių teikiamų paslaugų įvairovės arba pasitelkti veiksmingesnes naujas priemones. Nepaisant šios pažangos, krovininio geležinkelių transporto klientai šių paslaugų kokybę vertina nevienareikšmiai. Geležinkelių transporto paslaugų kokybė šiuo metu vis dar yra prastesnė už kelių transporto sektoriaus kokybę, ypač tuose rinkos segmentuose, kuriuose geležinkeliai turi privalumų palyginti su kelių transportu. b) Kokybės vadyba ir su ja susijusios sąlygos Kokybės vadybos srityje galima iškirti keletą kokybės gerinimo elementų. Pirma, verslo atstovai bendrai įsipareigojo gerinti krovinių vežimo kokybę: 2003 m. liepos mėnesį pasirašyta UIC[1], CER[2] ir CIT[3] chartija, 2005 m. balandžio mėnesį UIC/CER ir FIATA[4]/CLECAT[5] bendra deklaracija dėl paprastojo ir kombinuotojo tarptautinio krovinių vežimo, taip pat susitarimų dėl kokybės tam tikruose paprastojo krovininio tarptautinio transporto segmentuose sudarymo ir įgyvendinimo gairės, kurias 2006 m. spalio mėnesį parengė UIC/FIATA/CIT. Antra, daugelis vežėjų senbuvių ėmėsi įgyvendinti paslaugų kokybės sertifikavimo politiką (žr. II priedą), tuo parodydamos pasiryžimą didinti veiklos efektyvumą ir klientui suteikti papildomas garantijas. Šios priemonės daugiau skirtos ne skatinti įmones į sutartis įtraukti teisiškai įpareigojančias sąlygas, o skatinti jas savanoriškai gerinti paslaugų kokybę ir rodyti didesnį dėmesį klientams. Nustatyta, kad su kokybe susijusių sąlygų sutartyse, ypač kombinuotojo transporto rinkos sutartyse, per pastaruosius ketverius metus žymiai padaugėjo. Tačiau panašu, kad sutarčių, į kurias įtrauktos tokios sąlygos, dalis, palyginti su bendru sutarčių skaičiumi, nusistovėjo. Be to, naujiems rinkos dalyviams plečiant veiklą ir didėjant jų užimamai rinkos daliai tai turi teigiamą poveikį skatinant į sutartis įtraukti sąlygas dėl kokybės, nes šio tipo įmonės labiau linkusios tokias sąlygas įtraukti į sutartis ir, prireikus, padidinti paslaugų kainą. Sutartys, į kurias įtrauktos sąlygos dėl kokybės [pic]Šaltinis: CER c) Kiekybiniai kokybės gerinimo rodikliai Įvairių priemonių, kurių imtasi šiame sektoriuje (žr. 3 dalies b punktą), poveikis nėra akivaizdus. Informacija apie vežimo paslaugų kokybę yra padrika ir nepakankamai reprezentatyvi, kad būtų galima pagrįstai spręsti apie įgyvendintų savanoriškų priemonių veiksmingumą. Informacija apie traukinių punktualumą lengviausiai prieinama, tačiau konkrečių duomenų turima nedaug ir iš jų galima spręsti apie nevienodas tendencijas. Pagal UIRR[6] pateikiamus duomenis (žr. III priedą) tarptautinio kombinuotojo transporto traukinių punktualumas labai žemas ir pastaraisiais metais vis prastėja. Pagal jos skelbiamą informaciją terminų laikomasi mažiau nei 60 % atvejų (2006 m. buvo 53 %, 2007 m. – keliais punktais daugiau). CER skelbiamus duomenis (žr. IV priedą) vertinant bendrai traukinių punktualumas auga lėtai. Vežėjų asociacijos teigimu Austrijoje, Danijoje, Suomijoje, Nyderlanduose, Švedijoje ir Ispanijoje prekinių traukinių punktualumas vežant vidaus rinkoje viršija 90 % ir daugelyje valstybių narių taip pat vidaus rinkoje siekia ne mažiau 80 %. Nors traukinių punktualumas tėra tik viena kokybės, kurios tikisi klientas, dalis, tenka konstatuoti, kad: - galimybės gauti informaciją ir jos patikimumas yra riboti; - punktualumo vidaus rinkoje lygis yra geras. O vežimo tarptautinėje rinkoje, kuris sudaro 50 % viso krovinių vežimo geležinkeliais Europos Sąjungoje ir kuris turi didžiausią potencialą ateityje augti, ypač augant transportuojamų konteinerių skaičiui, punktualumas, priešingai, yra žemas arba net labai žemas; - iš esmės pažangos pasiekta, tačiau ji nepakankama. 4. INFRASTRUKTūROS IR SU JA SUSIJUSIų PASLAUGų GERINIMO UžDAVINIAI Iki šiol šioje analizėje daugiausia dėmesio buvo skiriama vežėjų veiklai, pertvarkant jų veiklą, kontroliuojant kokybę bei santykiuose su klientais pasiektai pažangai. Prekinių traukinių vėlavimo ir, bendrai, priežastis, dėl kurių nesilaikoma sutartyse numatytų įsipareigojimų, ne visada paprasta nustatyti. Pasak ERFA[7], daugiau kaip 60 % atvejų prasta paslaugos kokybė būna ne dėl vežėjo kaltės. Kartais už tai atsakingas klientas, dažnai – infrastruktūros ir (arba) su ja susijusių paslaugų (terminalų ir skirstymo stočių) valdytojas. Šiuo požiūriu prieigos prie infrastruktūros bei paslaugų sąlygos ir pastarųjų teikiamų paslaugų kokybė visoje Europos Sąjungoje yra nevienodos. Geležinkelių infrastruktūros ir investicijų į ją politika valstybėse narėse labai skiriasi. Tačiau akivaizdu, kad įvairūs infrastruktūros plačiąja prasme valdytojai šioje srityje turi siekti didesnės pažangos. Visų pirma, siekiant sumažinti nenumatytų aplinkybių poveikį traukinių efektyvumui, būtina pažanga geležinkelių eismo valdymo srityje. Tam reikia skatinti naudoti naujas novatoriškas technologijas ir gerinti techninę infrastruktūros priežiūrą. O tarptautinių paslaugų atveju reikia gerinti nacionalinių infrastruktūros valdytojų tarpusavio bendradarbiavimą bei žymiai greičiau plėsti techninę ir administracinę sąveiką. Galiausiai, kartais vienintelis galimas sprendimas pagerinti infrastruktūros našumą yra investicijos į naujos infrastruktūros kūrimą. Reikia taip pat pažymėti, kad šioje analizėje nagrinėjama ne tik geležinkelių infrastruktūra siaurąja prasme ir terminalai bei kitos susijusios paslaugos, kurie yra ypač svarbus krovinių vežimo geležinkeliais veiklos grandinės elementas ir kurių kokybė kartais netenkina geležinkelio įmonių poreikių. 5. KOMISIJOS NURODOMOS VEIKLOS KRYPTYS IR TEIKIAMI PASIūLYMAI Iš pirmesniuose skyriuose pateiktos informacijos darytina išvada, kad šiame sektoriuje, ypač nauji vežėjai ir rinkos senbuviai, pasiekė pažangos ir įdėjo daug pastangų į teikiamų paslaugų gerinimą. Vis dėlto paslaugų kokybė ir toliau netenkina klientų. Priemonių, kurių ėmėsi verslo atstovai, vis dar nepakanka, nors vežėjų veiklos efektyvumas nėra vienintelis krovinių vežimo geležinkeliais kokybei svarbus veiksnys, nes infrastruktūros ir su ja susijusių paslaugų vaidmuo taip pat yra svarbus geležinkelių transporto veiklos kokybei. Atsižvelgiant į tai ir į griežtą įstatymų leidėjo bei verslo prieštaravimą, kad į vežėjų, infrastruktūros valdytojų ir klientų sutartinius santykius būtų įtraukiami teisiniai įsipareigojimai, Komisija mano, kad tikslinga atšaukti pasiūlymą dėl reglamento dėl kompensacijų, kai nesilaikoma krovinių vežimo geležinkeliais paslaugų kokybės reikalavimų, numatytų sutartyse. Siekdama išspręsti pasiūlyme nurodytas problemas, kurios savanoriškomis priemonėmis sektoriuje nebuvo patenkinamai išspręstos, Komisija tęs, o prireikus imsis aktyvesnių veiksmų konkurencijai didinti ir priemonių, tam kad infrastruktūros bei su jomis susijusios kokybiškos paslaugos taptų prieinamos krovinių vežimo sektoriui. Kartu Komisija pasilieka galimybę pateikti naują pasiūlymą, jei to reikėtų krovininio geležinkelių transporto plėtrai. a) Tęsti ir stiprinti veiksmus, kuriais siekiama didinti konkurenciją Stiprėjanti konkurencija – svarbus kokybės gerinimo elementas. Komisijos reglamento projekte nurodoma, kad konkurencija auga per lėtai. Komisija, norėdama paspartinti Bendrijos lygiu nustatytų veiklos krypčių, kuriomis siekiama skatinti konkurenciją geležinkelių sektoriuje, įgyvendinimą, artimiausiu metu dėmesį sutelks į šiuos veiksmus: - į veiksmingą su konkurencija susijusių taisyklių, nustatytų pirmajame ir antrajame geležinkelių transporto teisės aktų paketuose[8], įgyvendinimą; - į naują pirmojo geležinkelių transporto teisės aktų paketo redakciją. Dar vienas svarbus aspektas gerinant geležinkelių transporto rinkų veikimą – gairių dėl valstybės pagalbos geležinkelio įmonėms[9] įgyvendinimo kontrolė. b) Tęsti ir stiprinti veiksmus, kuriais siekiama tobulinti infrastruktūrą ir didinti sąveiką Siekdama, kad krovinių vežėjai geležinkeliais ateityje galėtų naudotis kokybiška infrastruktūra ir su ja susijusiomis paslaugomis bei pastarųjų būtų pakankamai, Komisija imsis daugiau veiksmų, skirtų optimizuoti infrastruktūros naudojimą, skatinti infrastruktūros valdytojų bendradarbiavimą ir investicijas į geležinkelių infrastruktūrą. Ji toliau prižiūrės, kad bendro keleivinių ir prekinių traukinių eismo valdymas būtų suderintas bei veiksmingas. Šios veiklos kryptys bus įgyvendinamos pagal šias priemones: - į krovinių vežimą orientuoto Europos tinklo sukūrimą[10]; - į ERTMS[11] diegimo skatinimą bei pagalbą ją diegiant ir technines sąveikos specifikacijas į telematikos priemones (STI TAF)[12]; - į skatinimą taikyti gerąją infrastruktūrų valdymo patirtį, pavyzdžiui, kuo daugiau informuojant apie Komunikate dėl daugiamečių susitarimų[13] numatytus principus ir juos taikant; - į TEN-T[14] programą, ypač Europos koordinatorių darbą; - į tolesnį Marco Polo programos, kuria skatinamas logistikos grandinės integravimas, įgyvendinimą. c) Tęsti ir stiprinti veiksmus, kuriais siekiama didinti informacijos ir geležinkelių sistemos veiklos valdymo skaidrumą Siekdama didinti krovinių vežimo geležinkeliais paslaugų kokybės skaidrumą ir skatinti visą sektorių (ypač infrastruktūrų valdytojus ir vežėjus) teikti dar kokybiškesnes paslaugas, Komisija toliau skatins ir prižiūrės: - veiklos rezultatų gerinimo sistemų kūrimą[15]; - krovinių vežimo geležinkeliais našumo vertinimo priemonių kūrimą[16]; - kokybės rodiklių paskelbimą. PRIEDAI I priedas : UIC, CER ir CIR kokybės chartija II priedas : pagrindinių geležinkelio įmonių kokybės sertifikatai (šaltinis – CER) III priedas : tarptautinio kombinuotojo transporto traukinių punktualumas (šaltinis – UIRR) IV priedas : prekinių traukinių punktualumas (šaltinis – CER) I PRIEDAS : UIC, CER IR CIR KOKYBėS CHARTIJA [pic] [pic] [pic] II PRIEDAS : PAGRINDINIų GELEžINKELIO įMONIų KOKYBėS SERTIFIKATAI (šALTINIS: CER) ISO 9001 | SQAS[17] | ISO 14001[18] | OHSAS 18001[19] | VDA 6.2[20] | BDZ | (X)[21] | BLS Cargo | X | CFL Cargo | (X) | CFR Marfa | X | (X) | Green cargo | X | X | (X) | GYSEV | X | MAV Cargo | X | X | PKP Cargo | X | X | (X) | RCA | X | (X) | (X) | X | X | Railion Deutschland | X | X | X | Railion Nederland | X | X | RENFE | X | X | SBB Cargo | X | X | (X) | (X) | SZ | X | X | SNCB | X | X | X | SNCF Fret | X | X | Trenitalia Logistica | X | X | X | VR | X | X | ZSSK Cargo | X | (X) | (X) | III PRIEDAS : TARPTAUTINIO KOMBINUOTOJO TRANSPORTO TRAUKINIų PUNKTUALUMAS 2006 M. (ŠALTINIS – UIRR) [pic] IV PRIEDAS : PREKINIų TRAUKINIų PUNKTUALUMAS (ŠALTINIS – CER) Austrija Rail Cargo Austria įmonės traukinių punktualumas 2006 m. [pic] Belgija Punctuality in B-Cargo 2005-2007[pic] Danija Railion Denmark įmonės traukinių punktualumas 2006 m. [pic] Suomija VR įmonės traukinių punktualumas 2003–2007 m. [pic] Nyderlandai 2004–2005 m. punktualumas Nyderlanduose [pic] Švedija GreenCargo įmonės traukinių punktualumas 2001–2007 m. [pic] Ispanija [pic] [1] Tarptautinė geležinkelių sąjunga [2] Europos geležinkelių bendrija [3] Tarptautinis geležinkelių transporto komitetas [4] Tarptautinė ekspeditorių asociacijų federacija [5] Europos ekspeditorių, transporto, logistikos ir muitinės paslaugų asociacija [6] Tarptautinė kombinuotojo geležinkelių ir kelių transporto įmonių sąjunga [7] Europos geležinkelių krovinių asociacija [8] Komisijos ataskaita Europos Parlamentui, Tarybai, Europos ekonomikos ir socialinių reikalų komitetui ir Regionų komitetui apie pirmojo geležinkelių transporto paketo įgyvendinimą (COM(2006) 189 galutinis, 2006 5 3) [9] Bendrijos gairės dėl valstybės pagalbos geležinkelio įmonėms (SEC(2008) 512, 2008 4 30) [10] Komisijos komunikatas Tarybai ir Europos Parlamentui „Į krovinių vežimą orientuoto geležinkelių tinklo link“ (COM(2007) 608 galutinis, 2007 10 18). [11] Europos geležinkelių tinklo signalizacijos sistema [12] 2005 m. gruodžio 23 d. Komisijos reglamentas (EB) Nr. 62/2006 dėl transeuropinės paprastųjų geležinkelių sistemos telematikos priemonių krovinių vežimo paslaugoms posistemio techninių sąveikos specifikacijų. [13] Komisijos komunikatas Tarybai ir Europos Parlamentui – Daugiamečiai susitarimai dėl geležinkelių infrastruktūros kokybės (COM(2008)54 galutinis, 2008 2 6). [14] Transeuropiniai transporto tinklai [15] 2001 m. vasario 26 d. Europos Parlamento ir Tarybos direktyvos 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo 11 straipsnis („Veiklos rezultatų gerinimo sistema“). [16] Žr. Komisijos komunikato Tarybai ir Europos Parlamentui „Į krovinių vežimą orientuoto geležinkelių tinklo link“ (COM(2007) 608 galutinis, 2007 10 18) 2 punkto 3 papunktį. [17] Kokybės ir saugumo sertifikavimo sistema [18] Aplinkos apsaugos kokybės sertifikavimo procedūra [19] Darbuotojų saugos ir sveikatos procedūrų sertifikavimas [20] Automobilių pramonės specialus sertifikavimas [21] Rengiama